sinarproject/legisdata huggingface dataset:
Pertanyaan Bertulis No. 13: MASALAH PENGURUSAN JMB
Daripada: Y.B. TUAN AZMIZAM BIN ZAMAN HURI, N46 PELABUHAN KLANG
Kepada: Y.A.B. Dato' Menteri Besar
DUN selangor, Tahun 2020 (Sesi 2)

Y.B. TUAN AZMIZAM BIN ZAMAN HURI

a) Berapakah usia rumah-rumah pangsa yang berada di Daerah Klang?

b) Apakah usaha Kerajaan Negeri dalam menghidupkan kembali JMB di rumah- rumah pangsa yang telah berusia lebih daripada 20 tahun?

c) Berapakah jumlah terkini JMB yang aktif dan yang tidak aktif di dalam Daerah Klang?

Y.A.B. Dato' Menteri Besar

a) Usia rumah-rumah pangsa yang berada di dalam Daerah Klang boleh dikategorikan seperti berikut:-

USIA BANGUNAN BILANGAN BANGUNAN < 1 – 10 93 (5.59%) 11 – 20 678 (40%) 20 DAN KE ATAS 890 (53%)

b) Di antara usaha yang telah dilakukan oleh Kerajaan Negeri dalam menghidupkan kembali JMB di rumah-rumah pangsa yang telah berusia lebih daripada 20 tahun adalah dengan melakukan progam-program bersama JMB/ MC. Kerajaan Negeri telah memperkenalkan pelbagai program latihan kepada JMB/ MC dalam memberi pendidikan, kesedaran dan juga bantuan peruntukan kewangan bagi menjayakan program latihan tersebut. Di antara program yang telah dilakukan adalah seperti:-

i) Kursus Format Kurikulum Pengurusan Bangunan Berstrata;

ii) K-SQUAD (Bantuan Ejen Pengurusan);

iii) SEROJA (Bantuan Keselamatan);

iv) SKORA (Program Pendidikan Pengurusan Strata ke sekolah-sekolah Daerah Klang);

v) SAFWA (Bantuan rebet air)

c) Di daerah Klang terdapat sebanyak 161 skim pemajuan berstrata. Daripada jumlah itu, sebanyak 156 skim telah berjaya menubuhkan JMB/ MC. Daripada jumlah tersebut, 76 JMB/ MC adalah aktif dan baki 80 lagi JMB/ MC adalah tidak aktif.